Keskustelu:Teologia

message: Perustelu sille, miksi artikkeli ei voi alkaa sanoilla "Teologia on tiede". Teologian tieteellisyydestä on asiantuntijoiden keskuudessa erimielisyyttä (ks. esim. ). Asia riippuu myös käsitteiden "tiede" ja "teologia" määrittelystä. Wikipedia ei voi ottaa kantaa minkään tietyn näkemyksen tai määrittelyn puolesta. Näin ollen suora väitelause ei ole mahdollinen. Minulla ei ole mitään sitä vastaan, että artikkelissa esitetään argumentit teologian tieteellisyyden puolesta, eikä minulla todellakaan ole mitään humanistisia tieteitä vastaan. Tällainen suora väitelause ei kuitenkaan ole mahdollinen Wikipedian NPOV-käytännön puitteissa (vrt. :en:NPOV). Alun määritelmän tulee pohjautua sille, mistä kaikki ovat yhtä mieltä ja eri näkökannat voidaan esittää jäljempänä artikkelissa tyyliin "Ryhmän X mielestä teologia on/ei ole tiedettä, koska ...". --Hasdrubal 1. kesäkuuta 2005 kello 09:08:28 (UTC)
replies: text: Hmm, pitääkin miettiä tuota aloitusta. Alussahan nimittäin teologia olisi hyvä määritellä lyhyesti (määritellä mitä teologia pitää sisällään), ja toisaalta onko teologia tiedettä riippuu siitä mitä teologian määritellään olevan/sisältävän. --Thv 1. kesäkuuta 2005 kello 11:47:06 (UTC)

text: Hyvä linkki, artikkeliin pitäisi itse asiassa saada jotenkin tuo kaikki. Ja ennen kaikkea pitää tuoda esille, että teologia on *myös* tiedettä, kun puhutaan "teologisesta tieteestä" (linkin kohta 3). Tämä lienee kuitenkin yleisin merkitys, itse en tosin ole kaikkein objektiivisin sen arviointiin... Tieteitä ovat kuitenkin erityisesti teologian osa-alueet, kuten systemaattinen teologia, eksegetiikka, kirkkohistoria jne. Itse teologia "sateenvarjona" kattaa kuitenkin myös muita puolia, koska voidaan puhua esim. "apostoli Paavalin teologiasta" tai "pastori Kylliäisen teologiasta" (linkin kohta 1). Ero on vähän niin kuin matematiikassa, joka on laskemista ja jota opetetaan ala-asteella (tai jota sormilla laskeva villi harjoittaa tietämättäänkin), ja matematiikassa, joka on tiede ja jota opetetaan yliopistossa. --Tomisti 1. kesäkuuta 2005 kello 19:42:26 (UTC)

message: Käyttäjän Thi persutelut viimeisen lisäykseni poistolle olivat puutteelliset. Käsittääkseni kyseiset lisäykset liittyivät suoraan aiheeseen ja ovat sen verran merkittväviä näkemyksiä, että ne olisi syytä mainita myös Teologia-artikkelissa. Mielestäni teologinen todellisuuskäsitys ja akateeminen tutkimusala eivät ole niin erillisiä asioita, etteivätkö ne mahtuisi samaan osioon, eikä osiossa edes ole tällaisia rajauksia.--Metaskeema 19. syyskuuta 2010 kello 16.21 (EEST)
replies: text: Maininta on irrallinen. Yhtä hyvin osioon voisi laittaa mitä tahansa tiedollista uskontokritiikkiä, ja tilanne olisi sama. Jos lisäisit kohdan artikkeliin teismi tai jumala tai kristinusko, tilanne olisi sama. Tuo on yksittäinen maininta eikä varsinaiseen aiheeseen liittyvä, asia pitäisi käsitellä tilanneyhteydessä. --Thi 19. syyskuuta 2010 kello 16.39 (EEST)
Eiköhän se, miksi teologiaksi kutsuttu hihhulointi on osa yliopistojen oppiainevalikoimaa ole siinä, että yliopistot olivat ennen pappien koulutuslaitoksia? Yliopistot ovat uskonnollisen keskiajan perintöä, joihin tiede tuli vasta joskus myöhemmin. Eli toisin sanoen syyt ovat historialliset: teologia tuli ensin ja on säilynyt läpi vuosisatojen. --Hartz (keskustelu) 2. joulukuuta 2013 kello 15.34 (EET)
thread_title:  Teologian tieteellisyys